## Program posebnog dijela državnog stručnog ispita za zvanje inspektora rada

### NN 10/1996 (6.2.1996.), Program posebnog dijela državnog stručnog ispita za zvanje inspektora rada

# **MINISTARSTVO RADA I SOCIJALNE SKRBI**

Na temelju članka 87. st. 2. Zakona o državnim službenicima i
namještenicima i o plaćama nositelja pravosudnih dužnosti ("Narodne
novine" br. 74/94, 86/94 i 7/95) i članka 25. stavka 3. Uredbe
o stručnom osposobljavanju i usavršavanju državnih službenika ("Narodne
novine" br. 45/95) ministar rada i socijalne skrbi propisuje

## **PROGRAM**

### **POSEBNOGA DIJELA DRŽAVNOGA STRUČNOG ISPITA ZA ZVANJE INSPEKTORA RADA**

I

Osobe koje su obavezne polagati državni stručni ispit za zvanje
inspektora rada pripremaju se na polaganje posebnog dijela državnog stručnog
ispita na temelju pravnih izvora utvrđenih ovim programom.

II

Posebni dio stručnoga ispita sastoji se od pismenoga i usmenog
dijela. Pismeni se dio sastoji od izrade nacrta upravnoga akta iz propisa
čiju primjenu nadzire inspektor rada.

III

Usmeni dio posebnoga dijela stručnog ispita sastoji se od provjere
znanja iz predmeta:

1. Propisi o radnim odnosima,
2. Ustrojstvo, poslovi i ovlasti inspekcije rada,
3. Organizacija zaštite na radu,
4. Pravila zaštite na radu na sredstvima rada,
5. Pravila zaštite na radu za radne i pomoćne prostorije i pri izvođenju
   građevinskih radova,
6. Pravila zaštite na radu pri korištenju električne energije,
7. Pravila zaštite na radu pri kemijsko-tehnološkim procesima.

IV

Inspektori rada koji imaju stručnu spremu pravnog usmjerenja
ne polažu usmeni posebni dio stručnoga ispita iz predmeta iz točke
III 4., 5., 6. i 7.

V

Iz predmeta Propisi o radnim odnosima ispit se sastoji od provjere poznavanja
sljedećih propisa:

1. Zakon o radu (NN br. 38/95),
2. Zakon o zapošljavanju stranaca (NN br. 19/92, 33/92, 89/92, 26/93 i
   52/94),
3. Zakon o zaštiti građana na privremenom radu u inozemstvu (NN br.
   34/91 i 26/93),
4. Zakon o evidencijama u oblasti rada (NN br. 34/91 i 26/93),
5. Zakon o poduzećima za zapošljavanje invalida (NN br. 57/89 i
   26/93),
6. Zakon o blagdanima i neradnim danima (NN br. 14/91),
7. Zakon o zdravstvenom osiguranju (NN br. 75/93)
8. Zakon o određivanju poslova i radnih zadataka na kojima se zapošljavaju
   slijepi invalidi rada odnosno invalidne osobe (NN br. 12/79, 31/86, 47/89
   i 26/93),
9. Zakon o zapošljavanju - čl. 2. (NN br. 55/90, 19/91, 26/93,
   117/93 i 76/94).
10. Zakon o mirovinskom i invalidskom osiguranju (NN br. 26/83, 48/83,
    5/86, 42/87, 34/89, 40/89, 57/89, 40/90, 9/91, 26/93, 96/93 i 44/94),
11. Uputa o radnoj knjižici (NN br. 9/91),
12. Uputa o registraciji i objavljivanju registriranih kolektivnih ugovora
    (NN br. 29/92),
13. Pravilnik o metodologiji po kojoj će radnici utvrditi osobito
    teške, naporne i po zdravlje štetne poslove odnosno radne zadatke (NN br.
    32/86).
14. Pravilnik o kriterijima za utvrđivanje neophodne pojačane
    majčine njege djeteta do 3 godine života (NN br. 4/81),
15. Pravilnik o stjecanju prava na rad sa skraćenim radnim vremenom
    zbog njege teže hendikepiranog djeteta (NN br. 34/90 i 16/91),
16. Pravilnik o sadržaju i načinu registracije odluke o izboru odnosno
    ugovora o zapošljavanju radnika - pomorca kao člana posade broda
    (NN br. 73/94),
17. Pravilnik o opsegu, uvjetima i načinu obavljanja poslova posredovanja
    pri zapošljavanju kada te poslove obavlja pravni subjekt izvan Zavoda za
    zapošljavanje (NN br. 11/95).

VI

Iz predmeta Ustrojstvo, poslovi i ovlasti inspekcije rada ispit se sastoji
od provjere poznavanja sljedećih propisa:

1. Zakon o inspekciji rada (NN br. 9/83, 17/86, 9/91, 26/93 i 29/94),
2. Zakon o sustavu državne uprave (NN br. 75/93) čl. 23. do 32.,
3. Zakon o prekršajima (NN br. 2/73, 5/73, 21/74, 9/80, 25/84, 27/88,
   43/89, 8/90, 41/90, 59/90, 91/92, 60/93, 11/94 i 33/95) - čl. 15.,
   17. st. 1., čl. 20., 21., 28., 30. - 35., 42., 57., 83., 109. st.
   1., 2. i 6., 124. st. 3.,
4. Zakon o privrednim prijestupima (NN br. 53/91 i 91/92) - čl.
   89. - 94.,
5. Zakon o krivičnom postupku (NN br. 34/93, 38/93 i 29/94) - članci
   139. i 141.
6. Krivični zakon Republike Hrvatske (NN br. 32/93) - čl.
   66. do 70..

VII

Iz predmeta Organizacija zaštite na radu ispit se sastoji od provjere
poznavanja slijedećih propisa:

1. Zakon o zaštiti na radu (NN br. 19/83, 17/86, 46/92 i 26/93),
2. Pravilnik o evidenciji, ispravama, izvještajima i o knjizi nadzora
   iz područja zaštite na radu (NN br. 52/84),
3. Pravilnik o načinu ispitivanja određenih sredstava rada
   i radne okoline te sadržaju, obliku i načinu izdavanja isprava (NN
   br. 52/84),
4. Pravilnik o utvrđivanju opće i posebne zdravstvene sposobnosti
   radnika za obavljanje poslova s posebnim uvjetima rada (NN br. 3/84 i 29/85)
   - uskladiti sa novim pravilnicima ministra,
5. Pravilnik o pružanju prve pomoći radnicima na radu (NN br. 56/83),
6. Pravilnik o poslvoima s posebnim uvjetima rada (NN br. 5/84).

VIII

Iz predmeta Pravila zaštite na radu na oruđima za rad ispit se sastoji
od provjere poznavanja slijedećih propisa:

1. Pravilnik o mjerama i normativima zaštite na radu na oruđu za rad
   (NN br. 53/91),
2. Pravilnik o zaštiti na radu pri mehaničkoj preradi drveta i
   sličnih materijala (NN br. 49/86),
3. Pravilnik o tehničkim normativima za dizalice (NN br. 53/91),
4. Pravilnik o načinu ispitivanja određenih sredstava rada
   i radne okoline te sadržaju, obliku i načinu izdavanja isprava (NN
   br. 52/84).

Osim toga potrebno je načelno poznavanje slijedećih pravilnika:

1. Pravilnika o zaštiti na radu pri održavanju motornih vozila i prijevozu
   motornim vozilima (NN br. 19/83),
2. Pravilnika o zaštiti na radu pri utovaru i istovaru tereta (NN br.
   49/86),
3. Pravilnika o zaštiti na radu na željeznicama (NN br. 10/86),
4. Pravilnika o zaštiti na radu u šumarstvu (NN br. 10/86).

IX

Iz predmeta Pravila zaštite na radu za radne i pomoćne prostorije
i pri izvođenju građevinskih radova ispit se sastoji od provjere
poznavanja slijedećih propisa:

1. Pravilnika o zaštiti na radu za radne i pomoćne prostorije i
   prostore (NN br. 6/84),
2. Pravilniku o zaštiti na radu u građevinarstvu (NN br. 19/83),
3. Pravilniku o osiguranju smještaja, prehrane i prijevoza radnika koji
   obavljaju poslove na privremenim radilištima izvan sjedišta organizacije
   odnosno poslodavca (NN br. 7/87),
4. Pravilniku o sadržaju plana uređenja privremenih i zajedničkih
   privremenih radilišta (NN br. 45/84).

X

Iz predmeta Pravila zaštite na radu pri korištenju električne
energije ispit se sastoji od provjere poznavanja slijedećih propisa:

1. Pravilnik o zaštiti na radu pri korištenju električne energije
   (NN br. 9/87),
2. Pravilnik o tehničkim normativima za električne instalacije
   niskog napona (NN br. 53/91) s odgovarajućim standardima naročito
   N.B2.741, N.B2 751 i N.B2.752,
3. Pravilnik o tehničkim normativima za elektroenergetska postrojenja
   nazivnog napona iznad 1000 V (NN br. 19/83) - naročito poglavlje
   "3. Postrojenja na otvorenom prostoru" i "6. Sklopke, rastavljači
   i osigurači (rasklopne naprave)",
4. Tehnički propisi o gromobranima (NN br. 53/91) a naročito
   poglavlja "2. Područje primjene" i "4. Opće
   odredbe o gromobranima",
5. Pravilnik o zaštiti na radu na željeznicama (NN br. 11/84) naročito
   poglavlja "3. Radni prostor na otvorenom", "7. Željeznička
   vozila - električne lokomotive i elektromotorni vlakovi", "11.
   Rad na postrojenjima visokog napona na električnim prugama",
   "12. Rad u elektroenergetskim postrojenjima" i "14. Rad
   na signalnosigurnosnim uređajima".

XI

Iz predmeta Pravila zaštite na radu pri kemijsko-tehnološkim procesima
ispit se sastoji od provjere poznavanja slijedećih propisa:

1. Pravilnik o načinu ispitivanja određenih sredstava rada
   i radne okoline te sadržaju, obliku i načinu izdavanja isprave (NN
   br. 52/84),
2. Pravilnik o maksimalno dopustivim koncentracijama štetnih tvari u atmosferi
   radnih prostorija i prostora i o biološkim graničnim vrijednostima
   (NN 92/93),
3. Pravilnik o sredstvima osobne zaštite na radu i osobnoj zaštitnoj opremi
   (NN br. 19/83),
4. Pravilnik o općim mjerama i normativima zaštite na radu od buke
   u radnim prostorijama (NN br. 19/83),
5. Pravilnik o zaštiti na radu u poljoprivredi (NN br. 19/83) poglavlje
   11. - Rad s mineralnim gnojivom i sredstvima za zaštitu bilja.
6. Pravilnik o zaštiti pri radu s tvarima koje sadrže poliklorirane bifenile,
   poliklorirane naftalene i poliklorirane naftalene (NN br. 7/89).

Potrebno je i načelno poznavanje zaštite na radu iz slijedećih
pravilnika:

1. Pravilnik o tehničkim i zdravstveno tehničkim zaštitnim
   mjerama na radovima pri kemijsko-tehnološkim procesima (NN br. 19/83),
2. Pravilnik o zaštiti na radu i tehničkim mjerama za razvijače
   acetilena i acetilenske stanice (NN br. 19/83),
3. Pravilnik o posebnim mjerama i normativima zaštite na radu pri preradi
   i obradi kože, krzna i otpadaka kože (NN br. 19/83),
4. Pravilnik o zaštiti na radu pri tehničkom obrađivanju legura
   lakih metala u kupaonicama s nitratnim solima (NN br. 19/83),
5. Pravilnik o zaštiti na radu na željeznicama (NN br. 11/84) - Poglavlje
   10. - Čišćenje, pranje, dezinfekcija, dezinsekcija i deratizacija
   vozila,
6. Pravilnik o zaštiti na radu pri proizvodnji i preradi teških i lakih
   obojenih metala i njihovih legura (NN br. 10/86),
7. Pravilnik o zaštiti na radu pri preradi nemetalnih sirovina (NN br.
   10/86).

XII

Ovaj program stupa na snagu osmoga dana od dana objave u "Narodnim
novinama".

Klasa: 011-04/95-01/04

Urbroj: 524-06-96-4

Zagreb, 24. siječnja 1996.

Ministar

**Joso Škara,** v.r.

Ostalo, NN 10/1996-149